recursal/SuperWikiNEXT-32B huggingface dataset:
கணித்தலில், **மறுசுழற்சிக் கூடை** என்பது, அழிக்கப்பட்ட கோப்புகளைத் தற்காலிகமாகச் சேமிக்க உதவும் இடமாகும். இது ஒரு சிறப்பு அடைவாகும். தவறுதலாக அழிக்கப்பட்ட கோப்புகளையும், அடைவுகளையும், இச்சிறப்பு அடைவானது 
சேமித்து வைக்கும். இங்குள்ள கோப்புகளையும், அடைவுகளையும் மீளமைக்க இயலும்.

கோப்புகள் இல்லாத மறுசுழற்சிக் கூடையின் இலச்சினை, டாங்கோ நிறுவனத்தால் உருவாக்கப்பட்டது.
கோப்புகளையுடைய மறுசுழற்சிக் கூடையின் இலச்சினை, டாங்கோ நிறுவனத்தால் உருவாக்கப்பட்டது.

வரலாறு
------

1982ஆம் ஆண்டு, ஆப்பிள் லிசா இடைமுகப்பானது, இந்த மறுசுழற்சிக் கூடையை, "வேசுட்டுபேசுகட்" என்ற பெயரில் அறிமுகம் செய்தது. இது மேக் இயங்குதளத்தில் *டிராசு* என்றழைக்கப்பட்டது. ஒன்பதாம் பதிப்பில் உலகளாவிய ஆங்கில இடத்தகு மாற்றத்தில் இது திரும்பவும், வேசுட்டுபேசுகட் என்ற பெயரை பெற்றது. 

ஆப்பிள் நிறுவனம் தங்கள் நிறுவனத்தின் இலச்சினையைக் காப்புரிமை செய்துள்ளது. இது பிற நிறுவனங்கள் அந்த இலச்சினையைப் பயன்படுத்துவதைத் தடுக்கிறது. பிற நிறுவனங்கள் மறுசுழற்சிக்கூடையின் வேறு பெயர்களில் இலச்சினையை உருவாக்கி உள்ளன. 

எம்எஸ்-டொஸ் இயங்குதளத்தில் இம்மறுசுழற்சி முறை, "டெலிட் சென்ட்ரி" என்ற பெயரில் அறிமுகமானது. அழிக்கப்படும் கோப்புகள் மூல அடைவில் உள்ள "சென்ட்ரி" என்ற அடைவொன்றில் சேமிக்கப்பட்டது.] மைக்ரோசாப்ட் நிறுவனம் தற்போதுள்ள மறுசுழற்சிக் கூடையை வின்டோசு 95 இயங்குதளத்தில் அறிமுகம் செய்தது.

மேற்கோள்கள்
-----------

1. ↑  "Macintosh Stories: Busy Being Born".
2. ↑  "GUIdebook > Extras > Trivia".
3. ↑  "APPLE COMPUTER, INC. v. பரணிடப்பட்டது 2007-12-14 at the வந்தவழி இயந்திரம்
4. ↑  Lewis, Peter H. (27 August 1991). "PERSONAL COMPUTERS; Norton Desktop for Windows". The New York Times.
5. ↑  "Delete Sentry Automatically Purges Files When Necessary".
6. ↑  "Now You Delete It, Now You Don't".
7. ↑  "How the Recycle Bin Stores Files".

வெளி இணைப்புகள்
---------------

* Microsoft Knowledge Base article "How the Recycle Bin Stores Files"
**இந்திய மாணவர் சங்கம்** (*Students' Federation of India*, **SFI**) இந்தியாவிலுள்ள மாணவர் இயக்கங்களில் மிகப்பெரிய அமைப்பாகும். 1970 டிசம்பர் 30 இல் இவ்வமைப்பு ஆரம்பிக்கப்பட்டது. **"சுதந்திரம், ஜனநாயகம், சோசலிசம்"** என்னும் முழக்கத்துடன் தேச ஒருமைப்பாடு, மதச்சார்பின்மை மற்றும் முற்போக்கான அறிவியல்பூர்வமான மாற்றுக் கல்வியை உருவாக்கிட வேண்டும் என்ற லட்சியத்துடன் போராடி‍ வரும் மாணவர் இயக்கமாகும். இந்த இயக்கம் 2018 ஆம் ஆண்டில் 50 லட்சம் பள்ளி மற்றும் கல்லூரி மாணவர்களை உறுப்பினர்களாக கொண்டுள்ளது.

வரலாறு
------

தேசத்தின் விடுதலைக்காக ஏராளமான இளைஞர்களும், மாணவர்களும் தம் உயிரையும் தியாகம் செய்தனர். விடுதலைக்கு பிறகு இந்த தேசத்தைப் பாதுகாத்திட, எல்லோருக்கும் கல்வி , எல்லோருக்கும் வேலை கேட்டு தேசம் முழுவதும் இருந்த மாணவர்களின் அணிவகுப்பில் துவங்கப்பட்ட அமைப்பு இந்திய மாணவர் சங்கம்.

மூலம்
-----

1. ↑  எஸ், கார்த்திக் (30 டிசம்பர் 2013). "இலட்சியப் பயணம் ஓயாது". தீக்கதிர். 2014-01-18 அன்று மூலம் (இ-பேப்பர்) பரணிடப்பட்டது. 30 டிசம்பர் 2013 அன்று பார்க்கப்பட்டது.
2. ↑  "history". *Students’ federation of India*. Students’ federation of India. 2013-10-27 அன்று மூலம் பரணிடப்பட்டது. அக்டோபர் 14, 2013 அன்று பார்க்கப்பட்டது.
3. ↑  "தமிழ் பதிவுகள்". *tamilnanbargal.com*. 2013-09-09 அன்று மூலம் பரணிடப்பட்டது. 2013-10-06 அன்று பார்க்கப்பட்டது.

வெளி இணைப்புகள்
---------------

* புதுச்சேரி வலைத்தளம்
* தமிழ்நாடு வலைத்தளம்
உலூசி ஆன் மெக்பாதென்
**உலூசி ஆன் ஆடம்சு மெக்பாதென்** *(Lucy-Ann Adams McFadden)* ஓர் அமெரிக்க வானியலாளர் ஆவார். இவர் நாசா பணியாளர் ஆவார். இவர் மேரிலாந்து பல்கலைக்கழகத்தில் அறிவியல், கண்டுபிடிப்பு, புடவி திட்டத்தையும் உருவாக்கியவர் ஆவார். இவர் சிறுவருக்கான அனைத்தையும் தேடல் அறிவியல் மையத்தையும் உருவாக்கியுள்ளார்..

வாழ்க்கை
--------

இவர் 1952 இல் நியூயார்க் நகரில் பிறந்தார்.இவர் தன் இளவல் பட்டத்தை ஆம்ப்சயர் கல்லூரியிலும் (1974) புவி, கோள் அறிவியலில் முதுவர் பட்டத்தை மசாசூசட் தொழில்நுட்ப நிறுவனத்திலும் (1977) தன் முனைவர் பட்டத்தை புவி, புவி இயற்பியல் பட்ட்த்தை அவாய் பல்கலிக்கழகத்திலும் (1983) பெற்றார். இவரது முனைவர் பட்ட ஆய்வுரை *Spectral reflectance of near-Earth asteroids : implications for composition, origin and evolution* என்பதாகும்.இவர் காலேஜ் பர்க்கில் உள்ள மேரிலாந்து பல்கலைக்கழகம், சாந்தியகோவில் உள்ள கலிபோர்னியா பல்கலைக்கழகத்தின் கலிபோர்னியா விண்வெளி நிறுவனம், விண்வெளித் தொலைநோக்கி அறிவியல் நிறுவனம் ஆகிய நிறுவனங்களில் பணிபுரிந்தார். நாசாவில், இவர் 4 வெசுட்ட சீரிசு குறுங்கோள் பயணத்துக்கான டான் திட்டத்திலும் ஆழ்மொத்தல், EPOXI திட்டங்களிலும் ஆய்வாளராக இருந்துள்ளார். Sஇவர் புவியண்மை வட்டணை சிறுகோள் திட்ட அறிவியல் பணிக்குழுவின் உறுப்பினராக இருந்துள்ளார்; 2007-2008 ANSMET தேட்டக்குழு உறுப்பினராக இருந்துள்ளார்; இவர் 2009 வடசூடான் அல்ம சிட்டா விண்கல் பொழிவு தேட்டக்குழுவில் உறுப்பினர் ஆவார்; இவர் 2010 நாசா கோடார்டு உயர்கல்வி, பல்க்லைக்கழகத் திட்டங்களின் தலைவராக இருந்துள்ளார்; ஆழ்மொத்தல், டான் திட்டம் ஆகியவற்றின் கல்வி, பரப்புரை நிகழ்ச்சியின் இயக்குநர்ரும் ஆவார்.

தேர்ந்தெடுத்த பணிகள்
--------------------

* 1977, *Visible Spectral Reflectance Measurements of the Galilean Satellites of Jupiter (MORE)*
* 1999, *Encyclopedia of the solar system* ( Paul Robert Weissman, T V Johnson ஆகியோருடன்)

விருதுகள்
---------

* 2015 AAAS வானியல் ஆய்வுறுப்பினர்
* 2012, நாசா குழு சாதனை விருது, டான் வெசுட்டா இயக்கப் பணிக்குழு
* 2011, நாசா குழு சாதனை விருது, EPOXI அறிவியல் பணிக்குழு
* 2009, தேசிய அறிவியல் அறக்கட்டளையின் அண்டார்ட்டிகா அறிவியல் பணி விருது
* 2009, நாசா குழு சாதனை விருது, EPOXI திட்டப் பணிக்குழு
* 2009, நாசா குழு சாதனை விருது, டான் அறிவியல் இயக்கப் பணிக்குழு
* 2005, விண்வெளி முன்னணி அறக்கட்டளையின் நிலவுகை முன்னறிதல் விருது- ஆழ்தாக்கப் பணிக்குழு
* 2005, வாழ்சிங்டன் புவியியல் கழகம், சிறந்த உரையாற்றல் விருது
* 1987, ஏப்பிரலில் 3066 மெக்பாதென் சிறுகோள் பெயரிடப்பட்டது

மேற்கோள்கள்
-----------

1. ↑  Press 1982, ப. 58.
2. ↑  "Dr. Lucy Ann A McFadden". நாசா. 28 நவம்பர் 2015 அன்று மூலம் பரணிடப்பட்டது. 21 November 2015 அன்று பார்க்கப்பட்டது. Unknown parameter `|=` ignored (உதவி)
3. ↑  McFadden, Lucy. "AAAS Names NASA Goddard Scientists 2015 Fellows". *NASA Goddard Scientists 2015 Fellows*. NASA. 22 October 2016 அன்று பார்க்கப்பட்டது.

நூல்தொகை
--------

* Press, Jaques Cattell (1982). *American Men and Women of Science: The physical and biological sciences*. Bowker. .
ஒரு பொருளை ஒன்றுக்கும் மேற்பட்ட தடவைகளை பயன்படுத்தல் **மறுபயன்பாடு** (Reuse) எனப்படுகிறது. இதில் அப்பொருள் செய்யப்பட்ட நோக்கத்துக்காகவே மீண்டும் பயன்படுத்தலும், அப்பொருளை முதலில் கருதப்படாத ஒரு செயற்பாட்டுக்கு பயன்படுத்தலும் அடங்கும். மறுபயனீட்டுக்கு மாற்றாக மீளுருவாக்கத்தில் பொருட்கள் பொருட்கள் பதனிடப்பட்டு உற்பத்திச் செயற்பாட்டில் மூலப்பொருட்களாக பயன்படுத்தப்படுகின்றன. மறுபயனீடு பொருளாதார, சூழலியல் நன்மைகளைக் கொண்டுள்ளது. வளர்ந்துவரும் நாடுகளில் மறுபயனீட்டின் பொருளாதார நண்மைகள் காரணமாக மறுபயனீடு வெகுவாக நடைபெற்றுவருகின்றது. பெரிய வருவாய், கழிவகற்றும் வசதிகள் போன்றவைக் காரணமாக வளச்சிபெற்ற நாடுகளில் மறுபயனீடுச் செய்யக்கூடிய பொருட்களின் குறைவாக உள்ளது. தற்போது நிழவிவரும் சூழலியல் விழிப்புணர்வுக் காரணமாக மறுபயனீடு அதிகரித்து வருகின்றது. மறுபயனீடு தற்காலக் கழிவு மேலாண்மையின் மூன்று முக்கிய பகுதிகளில் ஒன்றாகும். கழிவு மீளுருவாக்கம் (Recycling), கட்டுப்படுத்தல் (Reduce) என்பன ஏனைய இரண்டு பகுதிகளாகும்.

குளிர்பான போத்தில்கள் சேகரிக்கப்பட்டு மீண்டும் அப்போத்தில்களில் குளிர்பாணம் அடைத்து விற்பனை செய்தல், டயர்களை புதுப்பித்து பயன்படுத்தல், பலதரப்பட்ட கழிவுகள் உரமாக வயலில் போடுதல் போன்றவை மறுபயனீட்டுக்கான எடுத்துக்காட்டுகளாகும்.

* கழிவு கட்டுப்படுத்தல் - Reduce
* மீள் உபயோகம் - Reuse
* திருத்தி பயன்படுத்தல் - Repair
* மீள் உருவாக்கம் - Recycle
* கழிவு அகற்றல் - Remove
**மறிமான் குழிமுயல்** (ஆங்கிலப் பெயர்: *Antelope Jackrabbit*, அறிவியல் பெயர்: *Lepus alleni*), தென் அரிசோனா மற்றும் வடமேற்கு மெக்ஸிக்கோ ஆகியவற்றில் காணப்படும் ஒரு வட அமெரிக்க முயல் இனம் ஆகும். இந்த வரம்பில், அது உலர் பாலைவன பகுதிகளை ஆக்கிரமிக்கிறது. இந்த உயிரினம் லெபோரிடே குடும்பத்தில் லகோமோர்பா வரிசையின் கீழ் வகைப்படுத்தப்பட்டுள்ளது. ஆண் மற்றும் பெண் மறிமான் குழிமுயல்கள் தோற்றத்தில் ஒத்ததாக உள்ளன. இந்த இனம் நீண்ட, சுட்டிக்காட்டும் காதுகளுடன் மற்றும் தனித்துவமான உரோம வண்ணத்துடன் பெரியதாக இருக்கும். இது ஒரு வெள்ளை தொப்பை, வெளிர் சாம்பல் பக்கங்கள், ஒரு கருப்புப் பொறிகளுடைய முதுகு மற்றும் கழுத்து மற்றும் மார்பு மீது ஆரஞ்சு வண்ணத்துடன் காணப்படும். இது கருப்புவால் குழிமுயல் மற்றும் வெள்ளைப் பக்கவாட்டுக் குழிமுயல் ஆகியவற்றைப் போலவே காணப்படும். இது அந்தி நேரத்தில் மிகவும் சுறுசுறுப்பாக உள்ளது. இது இரவு நேரங்களில் விழித்திருக்கும் விலங்கு ஆகும். ஆனால் நிலைமைகள் சாதகமானதாக (அதிக மேகமூட்டத்துடன்) இருக்கும்போது பகலிலும் சுறுசுறுப்பாக இயங்கும். இது காக்டஸ்கள், மெஸ்குயிட் இலைகள் மற்றும் பிற தாவரங்களை உண்கிறது.

விளக்கம்
--------

மறி மான் கழுதை குழி முயலை பற்றிய ஒரு ஓவியரின் சித்தரிப்பு.
முயல் பேரினமான *லெபுஸ்* உயிரினங்களிலேயே மறிமான் கழுதை குழி முயல் தான் மிகவும் பெரியது ஆகும். இதன் உடல் நீளம் 52 முதல் 58 சென்டிமீட்டர் (22 இன்ச்) இருக்கும். இதன் வால் 5 முதல் 10 சென்டிமீட்டர் (3 இன்ச்) நீளம் இருக்கும். இதன் முன்னங்கால்கள் 10 முதல் 20 சென்டிமீட்டர் (3.9 முதல் 7.9 இன்ச்) நீளம் இருக்கும். இதன் பின்னங்கால்கள் 20 முதல் 30 சென்டிமீட்டர் (7.9 முதல் 11.8 இஞ்ச்) நீளம் இருக்கும். மறி மான் கழுதை குழி முயலின் காதுகள் 14–17 சென்டிமீட்டர் (6 இஞ்ச்) நீளம் இருக்கும். இது 9 பவுண்டுகள் வரை எடை இருக்க கூடியது. இந்த உயிரினத்தின் மண்டை ஓடு மிகப்பெரியதாகவும், முகம் நீளமாகவும் இருக்கும். இதன் காதுகள் மிகவும் நீளமாகவும் புள்ளி மற்றும் ஓரங்களில் வெள்ளை நிறமாகவும் இருக்கும். இதன் வால் இரட்டை நிறத்தில் இருக்கும். மேல் பகுதி கருப்பு நிறமாகவும், கீழ்ப்பகுதி வெளிறிய சாம்பல் நிறமாகவும் இருக்கும். மறிமான் கழுதை குழி முயலின் பக்கவாட்டு பகுதியானது வெளிர் சாம்பல் நிறத்திலும், கழுத்து மற்றும் மார்பு ஆரஞ்சு நிறத்திலும், முதுகு கருப்பு புள்ளிகளுடனும் காணப்படும்.

உணவு
----

மறிமான் கழுதை குழி முயலானது புற்கள் மற்றும் பிற இலை நிறைந்த தாவரங்களை உண்கிறது. கனிமங்கள் மற்றும் பிற சத்துக்களை எடுத்துக் கொள்ளும் ஒரு முயற்சியாக இந்த உயிரினங்கள் மண்ணை தோண்டுவதும் அதை உண்பதும் கண்டறியப்பட்டுள்ளது.

உசாத்துணை
---------

1. ↑  Hoffman, R.S.; Smith, A.T. (2005). "Order Lagomorpha". in Wilson, D.E.; Reeder, D.M. *Mammal Species of the World: A Taxonomic and Geographic Reference* (3rd ). Johns Hopkins University Press. பக். 195. பன்னாட்டுத் தரப்புத்தக எண்:978-0-8018-8221-0. இணையக் கணினி நூலக மையம்:62265494. .
2. ↑  Mexican Association for Conservation and Study of Lagomorphs (AMCELA); Romero Malpica, F.J.; Rangel Cordero, H. (2008). "*Lepus alleni*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2008**: e.T41272A10410552. doi:10.2305/IUCN.UK.2008.RLTS.T41272A10410552.en.. பார்த்த நாள்: 27 December 2017.
3. 1 2 3 4 5  Best, Troy (1993). "Lepus alleni". *Mammalian Species* **424**: 1–8.
4. ↑  Reid, Fiona (2006). *Peterson Field Guide to Mammals of North America* (Fourth ). New York: Houghton Mifflin Harcourt. பக். 357–358.
**ஆன் ஆர்ன்சுகெமீயர்** *(Ann Hornschemeier)* ஓர் அமெரிக்க வானியலாளர் ஆவார். இவர் X-கதிர் இரும விண்மீன் திரள்களின் X-கதிர் உமிழ்வு ஆய்வில் சிறப்பான புலமையுள்ளவர். இவர் நாசாவில் அண்டத் திட்ட இயற்பியல் பிரிவின் முதன்மை அறிவியலாளராக உள்ளார்.

வாழ்க்கைப் பணியும் ஆராய்ச்சியும்
--------------------------------

இவர்NuSTAR விண்மீன் வெடிப்பு எனும் களப்பணி அறிவியல் குழுவின் தலைவர் ஆவார். இக்குழு ஏழு அருகாமை பால்வெளிகளை நோக்கிடு செய்துவருகிறது. நாசாவில் இவர் உயர் ஆற்றல்வானியற்பியலிலும் அண்டவியலிலும் ஆய்வு செய்கிறார். இவர் ஐரோப்பிய விண்வெளி முகமையம், 2028 இல் விண்ணில் ஏவ்வுள்ள அதெனா திட்டம் எனும் உயர் ஆற்றல் வானியற்பியலுக்கான மேம்பட்ட தொலைநோக்கித் திட்டம் ஆகிய எதிர்கால ஆய்வுத் திட்டங்களில் பங்கேற்று வருகிறார். Hornschemeier is also an adjunct faculty member at Johns Hopkins University.

தகைமைகளும் விருதுகளும்
----------------------

இவர் 2007 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்ரார். இது வானியலில் அரிய ஆய்வுகளை மேற்கொள்ளும் பெண் வானியலாளருக்கு வழங்கப்படுகிறது. இவ்விருது இவர் மிகத் தொலைவாக உள்ல பால்வெளிகளின் X-கதிர் ஆய்வுக்காக வழங்கப்பட்டது.

மேற்கோள்கள்
-----------

1. 1 2 3 4 5  "X-ray Deep: Studying the Universe in X-rays". *xraydeep.org*. 2016-06-18 அன்று பார்க்கப்பட்டது.
2. ↑  "NASA - Goddard Space Science Is the Place for Awards This Season". *www.nasa.gov* (ஆங்கிலம்). 2016-06-18 அன்று பார்க்கப்பட்டது.
3. ↑  "Annie Jump Cannon Award in Astronomy | American Astronomical Society". *aas.org*. 2016-06-18 அன்று பார்க்கப்பட்டது.
ஹயக்ரீவர்
**ஹயக்ரீவர்** என்பது அவலோகிதேஷ்வரரின் ஒரு உக்கிர அவதாரம் ஆகும். 108 விதமான ஹயக்ரீவர்கள் இருப்பதாக நம்பப்படுகிறது. ஹயக்ரீவர் நோய்களை அதிலும் குறிபாக தோல் நோய்க்ளை தீர்ப்பவராக நம்பப்படுகிறது. தொழுநோயைக்கூட குணப்படுத்தும் தன்மை உடையவரக இவர் நம்பப்படுகிறார். இவர் திபெத்திய பௌத்தத்தில் யிதமாகவும் வணங்கப்படுகிறார். 

திபெத்திய குதிரை வணிகர்கள் இவரை வணங்கியதாக கூற்ப்படுகிறது. ஏனெனில் இவர் குதிரையைபோல் கனைத்து அசுரர்களை விரட்டுவதாக அவர்கள் நம்பினர்.

### சித்தரிப்பு

இவர் ஒரு முகம், இருகரங்கள் மற்றும் இரு கால்களுடன் மிகவும் உக்கிரமாக காட்சிதருகிறார். இவரது மூன்று கண்களும் மிகவும் கோபம் கொண்டவையாக காணப்படுகின்றன. மேலும் இவருக்கு கோரப்பற்களும், மிகுந்த உக்கிரமும், பெருத்த உந்தியும், காணப்படுகின்றன. இவருடைய வலக்கரத்தில் வாளேந்தியவராக உள்ளார். மேலும் இவர் நாகாபரணங்கள் அனிந்தவராகவும் காணப்படுகின்றார். இந்த உக்கிர குணம், தடைகளை விலக்குவதற்காக உதவும் அவலோகிதேஷ்வரரின் கருணை குணத்தின் உறுதியை இது காட்டுகிறது. மேலும் இவர் குதிரை முகம் உடையவராகவும் காட்சி தருகின்றார்.

| * பா
* உ
* தொ
யிதம் |
| --- |
| ஹேருகர்கள் **·** ஹேவஜ்ரர் **·** வஜ்ரயோகினி **·** வஜ்ரகீலயர் **·** ஹயக்ரீவர் **·** சக்ரசம்வரர் **·** காலச்சக்கர மூர்த்தி **·** யமாந்தகர் |
**உலுவாங்போக்பா துடுப்பாட்ட அரங்கம்** *(Luwangpokpa Cricket Stadium)* இந்தியாவின் மணிப்பூர் மாநிலத்திலுள்ள இம்பால் நகரில் அமைந்துள்ளது. 2008 ஆம் ஆண்டு மணிப்பூர் மாநில 16 வயதுக்குட்பட்டவர்களுக்கும் வங்காளத்தின் 16 வயதுக்குட்பட்டவர்களுக்கும் இடையில் நடைபெற்ற விசய் மர்ச்சண்ட்டு கோப்பை போட்டி நடந்தபோது இந்த அரங்கம் திறக்கப்பட்டது.  குமன் லம்பக் விளையாட்டரங்கமும் இந்த அரங்கமும் மணிப்பூரில் உள்ள இரண்டு துடுப்பாட்ட அரங்கங்களாகும். இந்த விளையாட்டரங்குகள் இரண்டிலும் ஆடுகளம் புல்தரையால் அமைக்கப்பட்டு போட்டிகள் நடைபெறுகின்றன.  குமன் லம்பக் மெயின் விளையாட்டரங்கம் பல்வேறு விளையாட்டுகளுக்கு பயன்படுத்தப்பட்டு வருவதால் உலுவாங்போக்பா துடுப்பாட்ட அரங்கம் மணிப்புர் மாநிலத்தில் துடுப்பாட்டத்திற்கான முக்கிய இடமாக திகழ்கிறது. 
இந்தியத் துடுப்பாட்டக் கட்டுப்பாட்டு வாரியத்தின் 2012 ஆம் ஆண்டு புதிய பகுதி மேம்பாட்டுத் திட்டம் இவ்விளையாட்டு அரங்கத்தை போட்டிகளை நடத்தும் திறனுக்காக மதிப்பாய்வு செய்தது.

மேற்கோள்கள்
-----------

1. ↑  Other Matches
2. ↑  "Manipur cricket looks to Mary for inspiration". 2018-07-20 அன்று மூலம் பரணிடப்பட்டது. 2020-12-01 அன்று பார்க்கப்பட்டது.
3. ↑  BCCI picks and chooses

புற இணைப்புகள்
--------------

* Cricketarchive
* Wikimapia
**உலூயிசு பிரிலாந்து ஜென்கின்சு** *(Louise Freeland Jenkins)* (ஜூலை 5, 1888 – மே 9, 1970) ஓர் அமெரிக்க வானியலாலர் ஆவார். இவர்சுரியனில் இருந்து 10 பார்செக் தொலைவுக்குள் அமைந்த விண்மீன்களின் வானியல் அட்டவணையை உருவாக்கினார். மேலும், யேல் பொலிவுமிகு விண்மீன்கலைன் வானியல் அட்டவணையையும் திருத்தம் செய்தார்.

இவர் மசாசூசட்டில் உள்ள பிட்சுபர்கில் பிறந்தார். இவர் 1911 இல் மவுண்டு கோலியோக் கல்லுரியில் பட்டம் பெற்றார். இவர் அதே நிறுவனத்தில் 1917 இல் வானியலில் முதுவர் பட்டம் பெற்றார். இவர் 1913 இல் இருந்து 1915 வரை பிட்சுபர்கில் உள்ள அல்லிகேனி வான்காணகத்தில் பணிபுரிந்தார். பின்னர், இவர் மவுண்டு கோலியோக் கல்லூரியில் 1915 முதல் 1920 வரை பயிற்றுநராக இருந்தார்.

இவர் 1921 ஆம் ஆண்டளவில் யப்பானுக்குச் சென்று மகஇர் கிறித்தவக் கல்லூரியில் ஆசிரியராகச் சேர்ந்தார். பின்னர் இவர் 1925 இல் அமெரிக்காவுக்கு மீண்டும் தன் தந்தையார் இறந்த்தும் வந்தார். ஓராண்டுக்குப் பிறகு யப்பானுக்கு மீண்டும் வந்து கிமேயியில் உள்ல பள்ளியில் சேர்ந்தார். (கினமாட்டோ கோகுவென் சிறுமியர் உயர்நிலைப்பள்ளி.)

இவர் 1932 இல் அமெரிக்காவுக்கு வந்து. யேல் பல்கலைக்கழக வான்காணகத்தில் புலவுறுப்பினராகச் சேர்ந்தார். இவர் வானியல் இதழின்( *Astronomical Journal*) இணையாசிரியராக 1942இல் இருந்து 1958 வரையில் பணியாற்றி உள்ளார். இவர் தன் வாழ்நாளின் கடைசியில் மீண்டும் யப்பானுக்கு வருகை தந்துள்ளார்.

இவர் அண்மையில் உள்ள விண்மீன்களின் கோணவியல் இடமாறு தோற்றப் பிழை ஆய்வுக்காகப் பெயர்பெற்றவர். இவர் மாறும் விண்மீன்களைப் பற்றியும் ஆய்வு செய்தார்.

நூல்தொகை
--------

* Frank Schlesinger and Louise F. Jenkins, *Yale Bright Star Catalogue*, 2nd edition.
* Louise F. Jenkins, *General Catalogue of Trigonometric Stellar Parallaxes*, Yale University Observatory, New Haven, Connecticut, 1952. Supplement 1963.

தகைமைகள்
--------

* நிலாவின் ஜென்கின்சு குழிப்பள்ளம் இனரது நினைவாகப் பெயரிடப்பட்டுள்ளது.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.

* Sei-Ichi Sakuma, *Louise F. Jenkins, Astronomer and Missionary in Japan*, Journal of the American Association of Variable Star Observers, vol. 14, no. 2, p. 67-68.

வெளி இணைப்புகள்
---------------

* Louise Freeland Jenkins 1911 பரணிடப்பட்டது 2016-03-03 at the வந்தவழி இயந்திரம், including portrait image.
* Hinomoto Gakuen Senior High School
**சண்முகம் அப்பாக்குட்டி தர்மலிங்கம்** (*S. A. Tharmalingam* 23 மார்ச் 1908 - ) யாழ்ப்பாணத்தைச் சேர்ந்த ஒரு மருத்துவரும், அரசியல்வாதியும், முன்னாள் யாழ் நகர முதல்வரும் ஆவார். இவரது அரசியல் வாழ்வின் பிற்பகுதியில், தீவிர தமிழ்த் தேசிய அரசியலில் ஈடுபாடு கொண்டவராக இருந்தார்.

இளமைக்காலம்
-----------

தர்மலிங்கம் 1908 ஆம் ஆண்டு பிறந்தார். இவரது தந்தையார் யாழ்ப்பாணத்திலுள்ள கொழும்புத்துறையைச் சேர்ந்த சண்முகம் அப்பாக்குட்டி. யாழ் பரி யோவான் கல்லூரி, யாழ் சம்பத்திரிசியார் கல்லூரி ஆகியவற்றில் பள்ளிக்கல்வியை முடித்துக்கொண்ட தர்மலிங்கம், பின்னர் மருத்துவப் படிப்பை மேற்கொண்டு 1933ல் மருத்துவரானார். யாழ்ப்பாணம் கட்டுவனைச் சேர்ந்த மருத்துவர் சரவணமுத்து என்பவரின் மகளான சுந்தரவல்லியை மணம் செய்துகொண்டார். இவர்களுக்கு தர்மாம்பாள், தர்மவல்லி, தர்மசோதி, தர்மராணி என நான்கு பெண்பிள்ளைகள் பிறந்தனர். தர்மலிங்கத்தின் தமையனார் ச. அ. வெற்றிவேலு யாழ்ப்பாணத்தின் புகழ் பெற்ற மருத்துவர்களில் ஒருவராக விளங்கினார். வெற்றிவேலுவின் மகனும், தர்மலிங்கத்தின் பெறாமகனுமான வெற்றிவேலு யோகேஸ்வரன் இலங்கை நாடாளுமன்றத்துக்கான யாழ்ப்பாணத் தொகுதி உறுப்பினராகத் தேர்தெடுக்கப்பட்டர்.

தொழில்
------

மருத்துவக் கல்வியை முடித்துக்கொண்ட தர்மலிங்கம், இலங்கை அரசாங்கத்தின் கீழ் மருத்துவ அலுவலராக இலங்கையில் பல்வேறு பகுதிகளிலும் பணியாற்றினார். 1950ல் பணியில் இருந்து ஓய்வுபெற்ற இவர், யாழ்ப்பாணத்தில் தனியாக மருத்துவத் தொழிலைத் தொடங்கினார். இக்காலத்தில் அரசியலில் ஈடுபாடு கொண்டிருந்த தர்மலிங்கம், யாழ்ப்பாண மாநகர சபை உறுப்பினராகத் தேர்ந்தெடுக்கப்பட்டார். 28 மே 1962 - 4 ஏப்ரல் 1963 காலப்பகுதியில் யாழ்ப்பாண மாநகர முதல்வராகவும் பணியாற்றினார். எஸ். ஜே. வி. செல்வநாயகம் தலைமையிலான தமிழரசுக் கட்சி, பின்னர் தமிழரசுக் கட்சி உள்ளிட்ட பல்வேறு தமிழ்க் கட்சிகள் இணைந்து உருவான தமிழர் விடுதலைக் கூட்டணி ஆகியவற்றில் ஈடுபாடு கொண்டிருந்த தர்மலிங்கம், பிற்காலத்தில் இக்கூட்டணியில் இருந்து பிரிந்து உருவான தமிழீழ விடுதலை முன்னணி என்னும் கட்சியில் இணைந்து பணியாற்றினார். இவரது அரசியல் செயற்பாடுகள் காரணமாகப் பல்வேறு இன்னல்களுக்கு ஆளான தர்மலிங்கம் பிற்காலத்தில் ஐக்கிய இராச்சியத்துக்குக் குடிபெயர்ந்தார்.

மேற்கோள்கள்
-----------

1. ↑  Arumugam, S. (1997). *Dictionary of Biography of the Tamils of Ceylon*. பக். 246. .
2. 1 2  Arumugam, S. (1997). *Dictionary of Biography of the Tamils of Ceylon*. பக். 229. .
3. ↑  "யாழ் மாநகர சபை இணையத்தளம் - முன்னைய முதல்வர்கள்". 2016-04-30 அன்று மூலம் பரணிடப்பட்டது. 2016-09-30 அன்று பார்க்கப்பட்டது.

இவற்றையும் பார்க்கவும்
----------------------

* யாழ்ப்பாண மாநகர சபை
பிரித்தானிய இந்தியாவின் வரைபடம். 1873-74 பஞ்சத்தினால் கடுமையாக பாதிக்கப்பட்ட பீகார் மற்றும் வங்காள மாகாணத்தின் பகுதிகள் காட்டப்பட்டுள்ளன.
**பீகார் பஞ்சம், 1873–1874** (*Bihar famine of 1873–1874*) அல்லது **வங்காளப் பஞ்சம், 1873–1874** (*Bengal famine of 1873–1874*) என்பது பிரித்தானிய இந்தியாவின் பீகார், வங்காளம் வடமேற்கு மாகாணங்கள் மற்றும் அவாத் ஆகிய பகுதிகளை 1873-74 காலகட்டத்தில் தாக்கிய ஒரு பஞ்சம். ஏறத்தாழ 1,40,000 ச.கிமீ பரப்பளவுள்ள நிலப்பகுதியும் 2.15 கோடி மக்களும் இதனால் பாதிக்கப்பட்டனர். வங்காளத்தின் துணை ஆளுனர் சர் ரிச்சர்ட் டெம்பிள் தலைமையில் நடைபெற்ற காலனிய அரசின் நிவாரணப் பணிகள் இப்பஞ்சத்தை வெற்றிகரமாக எதிர்கொண்டு சமாளித்தன. இப்பஞ்சத்தினால் குறிப்பிடத்தக்க எண்ணிக்கையில் மக்கள் இறக்கவில்லை.

பிரித்தானிய ஆட்சியில் பஞ்ச நிவாரணப் பணிகள் பெரிய அளாவில் மேற்கொள்ளப்பட்ட முதல் பஞ்சம் இது தான். காலனிய அரசு உணவுப் பற்றாக்குறையை சமாளிக்க பர்மாவிலிருந்து அரிசி இறக்குமதி செய்தது. வேலையிழந்த தொழிலாளிகளுக்கு வழங்கப்பட்ட நிவாரணத் தொகைக்கு பதிலாக சாலைக் கட்டமைப்புப் பணிகளில் அவர்களை ஈடுபடுத்தியது. இந்த நடவடிக்கைகளால் பட்டினிச் சாவுகள் தவிர்க்கப்பட்டன. ஆனால் நிவாரணப் பணிகளுக்கு சர் ரிச்சர்ட் டெம்பிள் அதிக அளவில் பணம் செலவழித்தார் என பிற பிரித்தானிய நிருவாகிகளிடமிருந்து குற்றச்சாட்டுகள் எழுந்தன. அடுத்து நிகழ்ந்த சென்னை மாகாணப் பெரும் பஞ்சத்தின் போது நிவாரணப் பணிகளை மேற்கொள்ள அவர் தயங்கினார். இதனால் சென்னை மாகாணப் பஞ்சத்தில் உயிரழப்பு அதிக எண்ணிகையில் நேர்ந்தது.

மேலும் பார்க்க
--------------

* பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

குறிப்புகள்
-----------

1. 1 2  Imperial Gazetteer of India 1907, ப. 488
2. 1 2  Hall-Matthews 2008, ப. 4
3. ↑  Imperial Gazetteer of India 1907, ப. 488, Hall-Matthews 1996, ப. 218
4. ↑  Nisbet 1901, ப. 24
5. ↑  Hall-Matthews 1996, ப. 219

மேற்கோள்கள்
-----------

* Hall-Matthews, David (1996), "Historical Roots of Famine Relief Paradigms: Ideas on Dependency and Free Trade in India in the 1870s", *Disasters*, **20** (3): 216–230, doi:10.1111/j.1467-7717.1996.tb01035.x
* "Chapter X: Famine", *Imperial Gazetteer of India*, III: The Indian Empire, Economic, Published under the authority of His Majesty's Secretary of State for India in Council, Oxford at the Clarendon Press, 1907, pp. 475–502
* Nisbet, John (1901), *Burma Under British Rule - and Before*, **II**, Westminster: Archibald Constable and Co. Ltd
* Yang, Anand A. (1998), *Bazaar India: Markets, Society, and the Colonial State in Bihar*, Berkeley: University of California Press
**க்ஷ்** (*kṣ*) என்பது கிரந்த எழுத்து முறையின் கூட்டெழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது. தற்காலத்தில் இவ்வெழுத்தை *க்‌ஷ்* என்றே எழுதுவதுமுண்டு (எடுத்துக்காட்டு: லக்ஷ்மி-லக்‌ஷ்மி).

க்ஷகர உயிர்மெய்கள்
------------------

க்ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| க்ஷ் + அ | க்ஷ | க்ஷானா |
| க்ஷ் + ஆ | க்ஷா | க்ஷாவன்னா |
| க்ஷ் + இ | க்ஷி | க்ஷீனா |
| க்ஷ் + ஈ | க்ஷீ | க்ஷீயன்னா |
| க்ஷ் + உ | க்ஷு | க்ஷூனா |
| க்ஷ் + ஊ | க்ஷூ | க்ஷூவன்னா |
| க்ஷ் + எ | க்ஷெ | க்ஷேனா |
| க்ஷ் + ஏ | க்ஷே | க்ஷேயன்னா |
| க்ஷ் + ஐ | க்ஷை | க்ஷையன்னா |
| க்ஷ் + ஒ | க்ஷொ | க்ஷோனா |
| க்ஷ் + ஓ | க்ஷோ | க்ஷோவன்னா |
| க்ஷ் + ஔ | க்ஷெள | க்ஷெளவன்னா |

பயன்பாடு
--------

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் க்ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, க்ஷவரம், ரிக்ஷா, க்ஷிதி, க்ஷீதிகர்பர், க்ஷுரிக, பிக்ஷூ, க்ஷேமம், பிக்ஷை, ரிக்ஷோ, லக்ஷ்மி முதலிய சொற்களைக் குறிப்பிடலாம்.
ஆனால், தற்கால வழக்கில் க்ஷகர மெய்யோ அதன் உயிர்மெய்களோ பயன்படுத்தப்படுவது குறைவாகும்.

கிரந்தக் கலப்பற்ற தமிழ்
-----------------------

க்ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது க்ஷகரத்தை *ட்ச* என எழுதுவது பெருவழக்கு. மொழிக்கு முதலில் க்ஷகர உயிர்மெய் வரும்போது தனித்தமிழ் நடையில் அதனைச் சகரமாகவோ ககரமாகவோ எழுதுவதுண்டு (எடுத்துக்காட்டுகள்: க்ஷணம்-கணம், க்ஷவரம்-சவரம்).

சொல்லொன்றின் இடையில் அல்லது இறுதியில் க்ஷகர உயிர்மெய் வந்தால் *ட்* எழுத்தை எழுதிச் சகர உயர்மெய்யை எழுத வேண்டும் (எடுத்துக்காட்டு: பக்ஷணம்-பட்சணம்). சில வேளைகளில் *ச்* எழுத்தை எழுதிச் சகர உயிர்மெய்யை எழுதுவதுமுண்டு (எடுத்துக்காட்டு: அக்ஷரம்-அச்சரம்). *க்* எழுத்தை எழுதிக் ககர உயிர்மெய்யை எழுதுவதுமுண்டு (எடுத்துக்காட்டு: தீக்ஷா-தீக்கை).

மொழிக்கு முதலில் *க்ஷ்* வந்தால் அதனைக் ககரமாக எழுத வேண்டும் (எடுத்துக்காட்டு: க்ஷ்ணம்-கணம்). சொல்லின் இடையில் *க்ஷ்* வந்தால் அதனைச் *க்கு* என்பதால் குறிக்கலாம் (எடுத்துக்காட்டுகள்: லக்ஷ்மி-இலக்குமி, லக்ஷ்மணன்-இலக்குவன்). சில சந்தர்ப்பங்களில் *ட்சு* என்பதாலும் குறிப்பதுண்டு (எடுத்துக்காட்டு: லக்ஷ்மி-இலட்சுமி, லக்ஷ்மணன்-இலட்சுமணன்).

கிரந்தத்தில் க்ஷ்
-----------------

க்ஷ்
கிரந்தத்தில் *க்ஷ்* எழுத்தானது அருகிலுள்ள படத்தின்படி இருப்பதும் குறிப்பிடத்தக்கது. *க்ஷ்* எழுத்தானது கிரந்த எழுத்து முறையிலுள்ள *க்* எழுத்தும் *ஷ்* எழுத்தும் சேர்ந்து வருவதே. ஆனால், ஒருங்குறியிலும் பெரும்பாலான எழுத்துருகளிலும் *க்ஷ்* எழுத்தானது தமிழ் எழுத்து முறையிலுள்ள *க்* எழுத்தையும் கிரந்த எழுத்து முறையிலுள்ள *ஷ்* எழுத்தையும் சேர்த்துத் தவறாக எழுதப்படுகின்றது.

மேற்கோள்கள்
-----------

1. ↑  6.5 வரலாற்று நோக்கில் எழுத்துச் சீர்திருத்தம்
2. ↑  ஒருங்குறி
3. ↑  பாடம் 2: தமிழ் நெடுங்கணக்குகள்|தமிழ் எழுத்துகள் (ஆங்கில மொழியில்)
4. ↑  எழுத்தியல்
5. ↑  கிரந்த நெடுங்கணக்கு (கிரந்தத்தில்)
**மேக்சின் பிராங்கு சிங்கர்** (*Maxine Frank Singer*, பிறப்பு பிப்ரவரி 15, 1931) ஓர் அமெரிக்க மூலக்கூற்று உயிரியலாளர்; அறிவியல் நிருவாகி. இவர் மரபியல் குறிமுறைத் தீர்வுக்கான பங்களிப்புக்காகவும் மீளிணைவு டி. என். ஏ. சார்ந்த அறவியல், ஒழுங்குபாட்டு விவாதங்களில் வகித்த பங்களிப்புக்காகவும் கார்னிகி வாசிங்டன் நிறுவனத்தின் தலைமைப் பொறுப்புக்காகவும் பெயர் பெற்றவர். மேலும் இவர் அசிலோமெர் மீளிணைவு டி.என்.ஏ கருத்தரங்கையும் நடத்தியுள்ளார்.

வாழ்க்கை
--------

சிங்கர் நியூயார்க் நகரில் பிறந்தார். புரூக்லினில் உயர்நிலைப்பள்ளிக்கல்வி முடித்ததும் சுவார்த்மோர் கல்லூரியில் வேதியியலை முதன்மைப் பாடமாகவும் உயிரியலை துணைப்பாடமாகவும் கொண்டு பட்டப் படிப்பை முடித்துள்ளார். இவர் யேல் பல்கலைக்கழகத்தில் முன் ஊன்ம வேதியியலில் யோசாப்பு ஃபுரூட்டனின் மேற்பார்வயில் ஆய்வு செய்து முனைவர் பட்டம் பெறச் சென்றுள்ளார். புரூட்டன் இவரை உட்கரு அமிலாஅய்வில் ஈடுபட ஆர்வமூட்டி உள்ளார். இவர் 1956 இல் இலியான் கெப்பேவில் உள்ள தேசிய நலவாழ்வு நிறுவனங்களில் அமைந்த உயிர்வேதியியல் ஆய்வகத்தில் சேர்ந்துள்ளார் அங்கு ஆர்.என்.ஏ தொகுப்பு வழியாக நியூக்கிளியோடைடுகளை உருவாக்கியுள்ளார். இவற்றைப் பயன்படுத்தி மார்ழ்சல்நியூரன்பர்கு மரபுக் குறிமுறையின் மும்மைத் தன்மையைச் செய்முறைகளால் நிறுவினார்.

மேற்கோள்கள்
-----------

1. 1 2  "Profiles in Science, The Maxine Singer Papers".
2. ↑  "Maxine Singer Papers, 1952–2004 (Biographical Note)".
3. ↑  "American Society for Cell Biology Member Profile: Maxine Singer" (PDF).
4. ↑  "Maxine Singer". Chemical Heritage Foundation.

வெளி இணைப்புகள்
---------------

* Maxine Singer papers (1950–2004) – Library of Congress finding aid
* The Maxine Singer Papers – Profiles in Science, National Library of Medicine
* "Why Can't School Science Be More Like Science?" by Maxine Singer – Society for Developmental Biology
கசுதவ் ஹார்ட்லாப்
**கரேல் ஜோகன் கசுதவ் ஹார்ட்லாப்** (*Gustav Hartlaub*)(8 நவம்பர் 1814 - 29 நவம்பர் 1900) என்பவர் ஜெர்மன் மருத்துவர் மற்றும் பறவையியல் நிபுணர் ஆவார் .

இளமை
----

ஹார்ட்லாப் பிரெமனில் 1814ஆம் ஆண்டு பிறந்தார். இவர் கோட்டிங்கனில் மருத்துவத்தில் பட்டம் பெறுவதற்கு முன்பு பான் மற்றும் பெர்லினில் கல்வி பயின்றார்.

பறவையியல் ஆய்வு
---------------

1840ஆம் ஆண்டில், இவர் கவர்ச்சியான பறவைகள் குறித்துப் படிக்கவும் சேகரிக்கவும் தொடங்கினார். இவர் சேகரித்த பறவைகளின் மாதிரிகளை பிரெமன் இயற்கை வரலாற்று அருங்காட்சியகத்திற்கு வழங்கினார். இதில் சில வகைகள் இவரால் முதல் முறையாக விவரிக்கப்பட்டுள்ளன. 1852ஆம் ஆண்டில், இவர் ஜீன் கபானிஸ், *ஜர்னல் ஃபர் ஆர்னிதோலஜி* எனும் ஆய்விதழை நிறுவினார். இவர் ஓட்டோ *ஃபின்ச், பெய்ட்ராக் ஜூர் ஃபானா சென்ட்ரல் பாலினீசியன்ஸ்: ஆர்னிதோலஜி டெர் விட்டி-, சமோவா அண்ட் டோங்கா- இன்செல்ன்* உடன் எழுதினார். ஹாலே, எச். ஷ்மிட். வண்ண அச்சுப்பிரதிகள் 1867 பணியின் போது சேகரித்த பறவை மாதிரிகளை அடிப்படையாக கொண்டது. எடுவார்ட் ஹென்ரிக் கிராபி கோடெஃபெர்ரோய் அருங்காட்சியகத்திற்காகச் சேகரிக்கப்பட்டவை இவை.

கவுரவம்
-------

ஹார்ட்லாப்சு கொக்கு, ஹார்ட்லாப்சு டுராகோ, ஹார்ட்லாப்சு வாத்து மற்றும் ஹார்ட்லாப்சு கடற்காகம் உள்ளிட்ட பல பறவைகள் இவரது நினைவாகப் பெயரிடப்பட்டன.

மேற்கோள்கள்
-----------

* Beolens, Bo; and Michael Watkins (2003). *Whose bird? : common bird names and the people they commemorate*. London: Christopher Helm. ISBN 0-300-10359-X.

வெளி இணைப்புகள்
---------------

* 

* பொதுவகத்தில் Gustav Hartlaub தொடர்பாக ஊடகக் கோப்புகள் உள்ளன.
* ஆக்கங்கள் கசுதவ் ஹார்ட்லாப் இணைய ஆவணகத்தில்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States
* செக் குடியரசு
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
மருத்துவர் மேரி என். கராபோர்ட் பிலடெல்பியாவின் குழந்தைகள் மருத்துவமனையின் ஊனீர் மாற்றப் பிரிவில் பணிபுரிந்தார். இங்கு இவர், 1962ஆம் ஆண்டில், உலகில் உள்ள அரிய வகை லு (a-b−) இரத்த வகையைக் கொண்ட ஒரு சிலரில் இவரும் ஒருவர் என்பதைக் கண்டுபிடித்தார். பெரிய பிரித்தானியாவில் நோயாளி ஒருவருக்கு இரத்த தானமும் செய்தார்
**உலூத்தரன்** **பிறபொருளெதிரியாக்கி அமைப்பு** (*Lutheran antigen system*) என்பது சிவப்பு இரத்த அணுக்களின் மேற்பரப்பில் உலூத்தரன் பிறபொருளெதிரியாக்கி பொருட்களின் இருப்பின் அடிப்படையில் மனித இரத்தத்தின் வகைப்பாடு ஆகும். இதுவரை 19 உலூத்தரன் பிறபொருளெதிரியாக்கி உள்ளதாக அறியப்பட்டுள்ளன.

இந்த பிறபொருளெதிரியாக்கி அனைத்தும் பிசிஏஎம் (அடிப்படை உயிரணு ஒட்டு மூலக்கூறு) மரபணுவில் உள்ள மாறுபாடுகளிலிருந்து தோன்றுகின்றன. இந்த அமைப்பு *லூவா* மற்றும் *லப்* எனப்படும் இரண்டு இணைஓங்கு மாற்றுரு வெளிப்பாட்டின் அடிப்படையில் அமைந்துள்ளது. *ஆபெர்ஜெர்* பிறபொருளெதிரியாக்கி என அறியப்படும் *ஆவா* மற்றும் *ஆப்* பிறபொருளெதிரியாக்கியின் ஒரு தனி இரத்தக் குழுவை உருவாக்கும் என்று ஒரு காலத்தில் கருதப்பட்டது. ஆனால் பின்னர் இவை *பிசிஏஎம்* மரபணுவின் மாறுபாடுகளால் எழும் லூத்தரன் பிறபொருளெதிரியாக்கி என அறியப்பட்டது.

Lu(a+b−) மற்றும் Lu(a+b+) ஆகிய தோற்றவமைப்பு ஒரு குறிப்பிட்ட மக்கள்தொகைக்குள் பல்வேறு மரபணு நிகழ்வெண்களில் காணப்படுகின்றன. Lu(a−b+) தோற்றவமைப்பு அனைத்து இனக்குழுவிலும் மிகவும் பொதுவானது, ஆனால் Lu(a−b−) தோற்றவமைப்பு அசாதாரணமானது. கருவில் இருந்தாலும், பிறந்த குழந்தைகளில் குருதிச் சிவப்பணு சிதைவு நோய் அல்லது இரத்தமாற்ற எதிர்வினைகளில் இது அரிதாகவே பங்கேற்கிறது.

உலூத்தரன் உட்பட மிகவும் பொருத்தமான மனித இரத்தக் குழு அமைப்புகளுக்கு நோயாளியின் நோயெதிர்ப் பொருளைக் கண்டறிய நோயெதிர்ப்பொருள் பட்டை

மேற்கோள்கள்
-----------

1. ↑  Greer, John P. (2008) (in en). *Wintrobe's Clinical Hematology*. Lippincott Williams & Wilkins. பக். 641. பன்னாட்டுத் தரப்புத்தக எண்:978-0-7817-6507-7. .
**பீகார் உத்சவ்** என்பது இந்தியாவின் டெல்லியில் உள்ள டில்லி ஹாட்டில் பீகாரின் கலை, கலாச்சாரம் மற்றும் பாரம்பரியத்தை வெளிப்படுத்த பீகார் அரசாங்கத்தால் ஏற்பாடு செய்யப்பட்ட ஒரு கலாச்சார விழா ஆகும்.   **பீகார் நிறுவன தினம்** 2010 ஆம் ஆண்டு முதல் ஒவ்வொரு ஆண்டும் மார்ச் 22 ஆம் தேதி கொண்டாடப்பட்டு வருகிறது. இந்த நிகழ்வைக் குறிக்கும் வகையில், பீகார் அரசின் தொழில்துறை ஒவ்வொரு ஆண்டும் மார்ச் ,மற்றும் ஏப்ரல் மாதங்களில் புது டெல்லியில் 31 நாட்கள் **பீகார் உத்சவ் - கைத்தறி மற்றும் கைவினைப் பொருட்கள் கண்காட்சி மற்றும் விற்பனை**யை ஏற்பாடு செய்து நடத்தி வருகிறது.

பீகார் கைவினைஞர்களால் தயாரிக்கப்பட்ட கைத்தறி மற்றும் கைவினைப் பொருட்கள் திருவிழாவின் போது கண்காட்சி மற்றும் விற்பனை செய்யப்படுகின்றன. பீகாரின் செழுமையான கலாச்சாரம் மற்றும் பாரம்பரியத்தை வெளிப்படுத்தும் வகையில் பல கலாச்சார நிகழ்வுகள் பல்வேறு இடங்களில் ஏற்பாடு செய்யப்பட்டுள்ளன. 

பாகல்புரி பட்டு, மதுபானி ஓவியங்கள், மூங்கில் கைவினைப்பொருட்கள், சணல் கைவினைப் பொருட்கள், திக்குலி கலை, சிக்கி பொருட்கள், நல்நாடாவின் பான்ஸ் பிகா கிராமத்தின் கைத்தறி படுக்கை விரிப்புகள், மர கைவினைப் பொருட்கள் மற்றும் தோல் பொருட்கள் என பீகாரின் கைவினைப்பொருட்களை காட்சிப்படுத்தும் மற்றும் விற்கும் கடைகள் இவ்விழாவின் முக்கிய ஈர்ப்புகளாகும். டெல்லி குடியிருப்பாளர்களிடமிருந்து ஒவ்வொரு வருடமும் கிடைக்கும்  நேர்மறையான வரவேற்பால் பீகாரின் கைவினைஞர்களும் மிகுந்த மகிழ்ச்சியடைந்து கலந்து கொள்கின்றனர். 

பீகாரின் கைவினைஞர்களால் தயாரிக்கப்பட்ட பீகாரின் கைவினை மற்றும் கைத்தறி பொருட்களின் கண்காட்சி மற்றும் விற்பனை, பீகாரின் கலை, கலாச்சாரம் மற்றும் பாரம்பரியத்தை காட்சிப்படுத்த உதவுகிறது. பீகார் உத்சவ், பீகாரின் கைவினைஞர்களுக்கு தங்கள் தயாரிப்புகளை இந்திய தேசிய தலைநகரில் காட்சிப்படுத்த ஒரு புதிய வாய்ப்பை வழங்கி வருகிறது.

மேற்கோள்கள்
-----------

1. ↑  "Bihar Diwas celebrations in full swing | Millennium Post". *millenniumpost.in*. 30 July 2016 அன்று மூலம் பரணிடப்பட்டது. 6 June 2022 அன்று பார்க்கப்பட்டது.
2. ↑  "Bihar Utsav in Delhi NCR, Dilli Haat - What's Hot". *Whats Hot*. 2016-01-28 அன்று மூலம் பரணிடப்பட்டது.
3. ↑  poststaff. "Bihar's Famous Bangles with Madhubani painting, wodden art, Ladies kurties, Tasher Silk Sarees and Stoles is becoming a huge hit in Bihar Utsav 2016 - Teen News 1". *www.teennews1.com*. 2018-07-14 அன்று மூலம் பரணிடப்பட்டது. 2016-03-22 அன்று பார்க்கப்பட்டது.
**க்ஷிதி மோகன் சென்** (*Kshiti Mohan Sen*, பி. டிசம்பர் 2, 1880 - மார்ச் 12, 1960) ஒரு வங்காள அறிஞர், எழுத்தாளர் மற்றும் கல்வியாளர். நாட்டாரியலில் பல ஆய்வுகள் செய்ததோடு ரபீந்திரநாத் தாகூரின் சாந்திநிகேதன் கல்விக் கூடத்தில் சமற்கிருந்த பேராசிரியாகவும் பணியாற்றினார். இந்து சமயம், இந்திய பண்பாடு குறித்து பல நூல்களை எழுதியுள்ளார்.

வாழ்க்கைக் குறிப்பு
-------------------

சென் இந்தியாவின் தொன்மையான கல்வி மையமாக திகழ்ந்த வாரணாசியில் பாரம்பரீய சமஸ்க்ருத கல்வியை கற்றார். சமஸ்க்ருதம் மட்டும் அல்லாது பல இந்திய மொழிகளிலும் நல்ல தேர்ச்சியுடன் திகழ்ந்தார் .மிக இளம் பிராயத்திலேயே இந்தியாவின் பல்வேறு மத நூல்களில் நுண்ணிய புலமையை அடைந்தார். பின்னர் அவரது பார்வை நாட்டாரியல் இலக்கியங்கள் மற்றும் கிராமீய வாழ்க்கைமுறை நோக்கியும் திரும்பியது .வெறும் வாய்மொழியாகவே வழிவழியாக வழக்கில் இருந்த பல்வேறு நூற்றாண்டுகளில் பல்வேறு கவிஞர்களால் பல்வேறு தேசங்களில் பாடப்பட்ட பாடல்களையும் கவிதைகளையும் இந்தியா முழுவதும் அலைந்து திரிந்து, அப்படைப்புகளை சேகரித்து மிகுந்த நேர்த்தியோடு தொகுத்தளித்தார். கபீர், தாது மற்றும் பல பக்தி இயக்க காலகட்டத்து படைப்புகள் மற்றும் பெங்காலிய பால் குழுவினரின் பாடல்களை வெளி உலகிற்கு கொண்டு சேர்த்ததில் அவருடைய பங்கு மகத்தானது. நாட்டாரியல் தவிர்த்து இந்து மதம் சார்ந்து அதன் பல்வேறு தளங்களை தொட்டு பல முக்கியமான நூல்களை எழுதினார். இந்திய ஜாதிகளின் அமைப்புகள் குறித்தும் ,பண்டைய இந்திய நாகரீகத்தில் பெண்களின் நிலை போன்றவை அதில் குறிப்பிடத்தக்கவை .

19ம்நூற்றாண்டின் தொடக்கத்தில் சென் தாகூருடன் இணைந்து சாந்திநிகேதனில் ஒரு சர்வதேசிய பண்பாட்டு மையத்தை உருவாக்க உதவினார். மார்ச் மாதம் 1960 ஆண்டில் அவர் உயிர் துறக்கும் வரையில் சாந்திநிகேதனிலேயே வாழ்ந்து ,அதன் வளர்ச்சிக்கு செம்மையாக பணியாற்றினார்.

சென்னின் பேரன் அமர்த்தியா சென் புகழ்பெற்ற பொருளியல் அறிஞர்.

வெளி இணைப்புகள்
---------------

* Kshitimohan Sen (1880-1960)  பரணிடப்பட்டது 2012-05-28 at the வந்தவழி இயந்திரம்
**மேக்னலியம்** (*Magnalium*) ஒரு அலுமினிய உலோகக் கலவையாகும். அலுமினியத்தோடு மக்னீசியம், சிறிய அளவில்  நிக்கல் மற்றும் வெள்ளீயம் ஆகியவை கலந்த உலோகக் கலவையாகும். குறிப்பிட்ட பயன்பாடுகளுக்குத் தேவையான, குறைந்த அரிமான எதிர்ப்புத்திறன் கொண்ட சில உலோகக் கலவைகள், 50% வரை மெக்னீசியத்தைக் கொண்டிருக்கலாம். இது பொறியியல் மற்றும் வாணவெடித்தொழில்களில் பயன்படுத்தப்படுகிறது.

பண்புகள்
--------

குறைவான அளவிலான (சுமார் 5%) மக்னீசியம் கொண்ட உலோகக்கலவைகள், அதிக வலிமை, அதிக அரிமான எதிர்ப்பு மற்றும் தூய அலுமினியத்தை விட குறைந்த அடர்த்தி ஆகியவற்றை வெளிப்படுத்துகின்றன. இத்தகைய கலவைகள் தூய அலுமினியத்தை விட எளிதாக உலோக பற்றவைப்புச் செய்ய வாய்ப்புள்ளவையாகவும், வேலைகளுக்கு எளிதில் பயன்படக்கூடியவையாகவும் இருக்கின்றன. அதிக அளவு மக்னீசியம் (சுமார் 50%) கொண்டிருக்கும் உலோகக்கலவைகள்  அலுமினியத்தை விட  மிகவும் எளிதில் நொறுங்கக்கூடியவையாகவும், அரிமானத்திற்கு உள்ளாகக்கூடியவையாகவும் உள்ளன.

பயன்கள்
-------

பொதுவாக இந்தக் கலப்புலோகம் அலுமினியத்தை விட விலை உயர்ந்ததாக இருந்தாலும், குறைந்த அளவு மக்னீசியத்தை கொண்டிருக்கும் உலோகக்கலவைகளின் அதிக வலிமை, குறைந்த அடர்த்தி மற்றும் அதிக பணித்திறன் ஆகியவை வானூர்தி மற்றும் தானுந்து வாகனங்களின் உதிரிபாகங்களில் பயன்படுத்துவதற்கு வழிவகுக்கிறது. 

ஐம்பது விழுக்காட்டிற்கும் (50%) அதிகமாக மக்னீசியத்தைக் கொண்டுள்ள உலோகக்கலவைகள் எளிதில் நொறுங்கக்கூடியவையாகவும், எளிதில் அரிக்கப்படுபவையாகவும் உள்ளன. இதன் காரணமாக, இத்தகைய உலோகக்கலவைகள் பொறியியல் சார்ந்த பயன்பாடுகளுக்கு பொருத்தமற்றவையாக உள்ளன. இருப்பினும், இத்தகைய உலோகக்கலவைகள் தூளாக்கப்படும் போது உருவாகும் எரியக்கூடிய தன்மை, தூய மக்னீசியத்தை விட அதிகமான அரிமான எதிர்ப்புத் தன்மை, தூய அலுமினியத்தைக் காட்டிலும் அதிக வினைபடுதன்மை ஆகிய பண்புகள் இவற்றை வாணவெடித்தொழிலில் தீப்பொறிகளை உருவாக்கும் உலோக எரிபொருளாகப் பயன்படுத்தக் காரணமாக இருக்கின்றன. மேக்னலியம் தூளும் கூட படபடவென்ற ஒலியுடன் எரியும் தன்மை கொண்டது. இது தானாகவே எரிக்கப்படும் போது, மக்னீசியத்தின் வினைபுரியும் தன்மை மற்றும் அலுமினியத்தின் நிலைத்தன்மை ஆகியவற்றுக்கிடையே ஒரு நடுவுநிலையைக் கொண்டுள்ளது. ஏற்கெனவே கூறியபடி, வாணவெடித்தொழிலில் இந்த உலோகக்கலவை பயன்படுத்தப்படுவதில் உள்ள  மற்றுமொரு வசதி இதன் நொறுங்கும் தன்மையாகும். இதை எளிதில் சுத்தியால் உடைத்து, பயன்படுத்தக்கூடிய அளவிலான துாளாக, ஒரு அரவை இயந்திரத்தில் நொறுக்கி விடலாம். இதை குண்டு ஆலையில் மிக நுண்ணிய தூளாக ஒரு சில மணி நேரங்களில் அரைத்து விடலாம். அலுமினியத்தை இவ்வாறு பயன்படுத்த வேண்டுமானால் ஒரு சில நாட்களாகலாம். 

ஒரேயளவு தூளாக்கப்பட்ட அலுமினியத்தூளோடு ஒப்பிடும் போது, மேக்னலியத்தூள் மிகவும் சக்தி வாய்ந்ததாக இருக்கிறது, மக்னீசியத்திற்குத் தேவையான முன்னெச்சரிக்கை நடவடிக்கைகள் இதற்கும் எடுத்துக்கொள்ளப்பட வேண்டும். இவை ஈரப்பதம் மற்றும் மற்ற சேர்மங்களுடன் (போரிக் அமிலம் மற்றும் அம்மோனியம் கலவைகள்) இணக்கமின்மை போன்ற ஆபத்துக்களையும் கொண்டவையாகும். இது தராசின் சட்டம் மற்றும் ஒளிக்கருவிகள் தயாரிப்பிலும் பயன்படுத்தப் படுகின்றன.

மேற்கோள்கள்
-----------

1. ↑  Jones, Franklin D. (1954), *Engineering Encyclopedia*, **2**, Industrial Press, p. 782, ISBN 978-1-4067-0137-1. More than one of `|ISBN=` மற்றும் `|isbn=` specified (உதவி)
2. ↑  magnalium — Infoplease.com
**இரத்தன்ஜி தாதாபாய் டாட்டா** *(Ratanji Dadabhoy Tata)* ( 1856-1926) ஆர். டி. டாடா என சுருக்கமாக அழைக்கப்பட்ட இவர் ஓர் இந்திய தொழிலதிபர் ஆவார். இவர் இந்தியாவில் டாட்டா குழுமத்தின் வளர்ச்சியில் முக்கிய பங்கு வகித்தார். இந்தியாவின் முன்னோடி தொழிலதிபரும் டாட்டா சன்ஸ் நிறுவனருமான ஜம்சேத்ஜி டாட்டாவின் முதல் உறவினர் ஆவார். ஜம்சேத்ஜி டாட்டா நிறுவிய டாட்டா சன்ஸ் நிறுவனத்தில் இவரும் ஒருவராக இருந்தார். ஜே.ஆர். டி டாட்டா இவரது மகனாவார்.

தனிப்பட்ட வாழ்க்கை
------------------

இவர் 1856 இல் குசராத்தில் நவ்சாரி நகரத்தில் பிறந்தார்.பின்னர், மும்பையிலுள்ள தி கதீட்ரல் &amp; ஜான் கோனன் பள்ளியிலும், எல்பின்ஸ்டோன் கல்லூரியிலும் படித்தார். பட்டம் பெற்ற பிறகு, சென்னையில் விவசாயத்தில் ஒரு படிப்பை படித்தார். பின்னர் இவர் தூர கிழக்கில் தனது குடும்ப வர்த்தகத்தில் சேர்ந்தார். 

இவர் தனது சிறு வயதிலேயே ஒரு பார்சி பெண்ணை திருமணம் செய்து கொண்டார். இருப்பினும், திருமணத்திற்குப் பிறகு இவரது மனைவி குழந்தை இல்லாமல் இறந்தார். 1902 ஆம் ஆண்டில் சுசான் பிரையர் என்ற பிரெஞ்சு பெண்ணை மறுமணம் செய்து கொண்டபோது இவர் தனது நாற்பதுகளில் இருந்தார். இது இவரது காலத்தில் புரட்சிகரமாகக் கருதப்பட்டது. இதை பார்சி சமூகத்தில் சிலரால் வரவேற்கப்படவில்லை. வர்களுக்கு ரோடபே, ( ஜஹாங்கீர் ), ஜிம்மி, சில்லா மற்றும் தோராப் என்ற ஐந்து குழந்தைகள் இருந்தனர்.

அபினி வர்த்தகம்
---------------

டாடா அண்ட் கோ என்ற பெயரில், இவர் சீனாவில் அபின் இறக்குமதி வணிகத்தை நடத்தி வந்தார். அது அந்த நேரத்தில் சட்டப்பூர்வமானதாக இருந்தது.  1887 ஆம் ஆண்டில், இவரும் டேவிட் சசூன் போன்ற பிற வணிகர்களும் தங்கள் வர்த்தகத்தை பாதிக்கும் என்று அச்சுறுத்திய ஒரு ஹாங்காங் சட்டமன்ற சபை மசோதா குறித்து புகார் அளிக்க அபினி வர்த்தகர்கள் சார்பாக ஒரு மனுவை முன்வைத்தனர்.

டாடா ஸ்டீல்சின் இயக்குனர்
-------------------------

டாடா ஸ்டீல் ஜம்சேத்ஜி டாடாவின் சிந்தனையில் உருவாகி திட்டமிடப்பட்டது. இருப்பினும், இந்த திட்டம் முடிவடைவதற்குள் அவர் இறந்து போனார். அவரது மகன் தோரப்ஜி டாடாவுடன் இணைந்து இத்திட்டத்தை முடிப்பதில் இவர் முக்கிய பங்கு வகித்தார். இதனால் ஜசேத்பூரில் நிறுவப்பட்டது. 

டாடாக்கள் முதல் உலகப் போரின்போது ஆங்கிலேயர்களுக்கு எஃகினை வழங்கினர். இருப்பினும், போருக்குப் பின்னர் டாடா ஸ்டீல் 1920 களில் பிரிட்டனிலிருந்தும்,பெல்ஜியத்திலிருந்தும் இந்தியாவுக்கு எஃகு கொண்டுவரப்பட்டத்தால் ஒரு கடினமான காலகட்டத்திற்கு இட்டுச் சென்றது. இவர், மற்ற இயக்குனர்களுடன் சேர்ந்து இந்திய எஃகு தொழிலுக்கு வெற்றிகரமாக அன்றைய காலனித்துவ அரசாங்கத்திடமிருந்து பாதுகாப்பை நாடி, டாடா ஸ்டீலின் செயல்பாடுகளை சீராக வைத்திருந்தார்.

மேற்கோளகள்
----------

1. ↑  From Parsee priests to profits: say hello to Tata
2. ↑  Legislative Council No. 21. Friday, 25 March 1887

* A section of the Tata family tree from the Tata Central Archives
* R.M. Lala *Beyond The Last Blue Mountain*
**மேக்நாத் தேசாய்** (Meghnad Jagdishchandra Desai, Baron Desai10 சூலை 1940) என்பவர் இந்தியாவில் பிறந்த இங்கிலாந்து நாட்டின் பொருளியல் அறிஞர் மற்றும் தொழிலாளர் கட்சியைச் சேர்ந்த அரசியல்வாதி ஆவார்.

பிறப்பும் படிப்பும்
-------------------

மேக்நாத் தேசாய் குசராத்து மாநிலம் வடோதராவில் பிறந்தார். பள்ளிக்கல்விக்குப் பிறகு இளங்கலைப் பட்டப் படிப்பை ராம் நாராயண் ரூயா கல்லூரியிலும் முதுகலைப் படிப்பை மும்பை பல்கலைக் கழகத்திலும் முடித்தார்.
பெனிசில்வேனியா பல்கலைக் கழகத்தில் ஆய்வு செய்து 1963ஆம் ஆண்டில் ஆய்வுப் பட்டம் பெற்றார்.

பணிகள்
------

ஆய்வுப் பட்டம் பெற்ற பிறகு பல நிறுவனங்களில் பணி ஆற்றினார். லண்டன் பொருளியல் பள்ளியில் விரிவுரையாளராக  இருந்து பணி ஆற்றினார்.  புகழ் வாய்ந்த செய்தி இதழ்களில் பத்தி எழுத்தாளராகப் பொருளியல் தொடர்பான கட்டுரைகளை எழுதினார். 
கல்வி நிலையங்களின் இதழ்களிலும் கட்டுரைகள் எழுதினார். பிரிட்டிசு ராடிகல் வீக்லி டிரிபியூனல், இந்தியன் பிசினெஸ் டெய்லி, 
இந்தியன் எக்சுபிரசு, பைனான்சியல் எக்சுபிரசு போன்ற செய்தித்தாள்களில் கட்டுரைகளை எழுதினார்.

எழுதிய நூல்களில் சில
--------------------

மேக்நாத் தேசாய் 25 நூல்களுக்கு மேல் எழுதியுள்ளார். பொருளியல் மற்றும் அரசியல் கட்டுரைகள் 200க்கும் மேலாகப் பல்வேறு செய்தித் தாள்களிலும் இதழ்களிலும் எழுதியுள்ளார். 1973 இல் மார்க்சிய பொருளியல் கோட்பாடு என்ற இவரது முதல் நூல்  வெளிவந்தது. 1976 இல் அப்லைட் எக்கனாமிக்ஸ் என்ற நூலை எழுதி வெளியிட்டார். 2002 இல் மார்க்சின் ரீவெஞ் என்ற நூல் வெளி வந்து பிரபலமானது. இந்தித் திரைப்பட்ட நடிகர் திலீப் குமார் வாழ்க்கை வரலாற்றை எழுதினார்.

அரசியல் வாழ்க்கை
----------------

இங்கிலாந்தில் பல  கட்சிகளிலும் நிறுவங்களிலும்  உறுப்பினர் ஆனார். பிரிட்டிசு தொழிலாளர் கட்சி பின்சுபரி தொகுதி லேபர் கட்சி, இல்லிங்க்டன் சவுத் ஆகிய கட்சிகளில் சேர்ந்து அரசியல் பணி  ஆற்றினார். 2011இல் பிரிட்டிசு பிரபுக்கள் மன்றத்தின் அவைத்தலைவர் பதவிக்குப் போட்டியிட்டுத் தோல்வி அடைந்தார்.

பதவிகளும் பட்டங்களும்
---------------------

வெஸ்ட்மின்ஸ்டர் செயின்ட் கிளமண்ட் டேன்ஸ் என்னும் அமைப்பில் இவருக்கு பரோன் தேசாய் என்னும் பட்டம் அளிக்கப்பட்டது 
இவர் தொடங்கிய உலக ஆளுகையின் ஆய்வு என்ற அமைப்பின் இயக்குநர் பொறுப்பிலிருந்து 2003 ஆம் ஆண்டில் ஒய்வு பெற்றார் 
லண்டன் பொருளியல் பள்ளியின் எமரிட்டஸ் பேராசிரியராக இருக்கிறார். 2008 இல் இவருக்கு பத்ம பூசண் விருது வழங்கப்பட்டது.

சான்றாவணம்
----------

1. ↑
2. ↑
3. ↑
**திருநந்தீசுவரம் கோயில்** இலங்கையின் கொழும்பு மாவட்டத்தில் இரத்மலானையில் அமைந்துள்ள இந்துக் கோயில் ஆகும். இரத்மலானையிலிருந்து கடற்கரையோரமாக ஒன்றரை கிலோமீற்றர் தொலைவில் ஜயசுமனாராம வீதியில் உள்ளது. இக்கோயிலில் மூலவராக இருப்பவர் சொர்ணா அம்பிகா சமேத நந்தீஸ்வரர் ஆவார்.

வரலாறு
------

இராமாயண காலத்தில் இராமன் வழிபட்ட சிவத்தலமாக இக்கோயிலைக் கருதுவர். இந்த ஆலயம் யாரால், எப்பொழுது எழுப்பப்பட்டது? எவ்வாறு தோன்றியது? என்பதை கண்டறியக்கூடிய சான்றுகள் கிடைக்கவில்லை. எனினும் கோட்டை அரசனாக இருந்த ஆறாம் பராக்கிரமபாகு காலத்தில் (1454 இல்) தொடகமுவே சிறீ ராகுல தேரர் என்ற சிங்களப் பெளத்த துறவி ‘சலலிஹினி சந்தேசய’ என்ற சிங்கள மொழிக் காவியத்தில் இந்த நந்தீசுவரர் ஆலயத்தில் நடைபெறும் பூசை, மற்றும் வழிபாட்டு முறைபாடுகளை பற்றி பாடியுள்ளார். பக்தர்கள் விரும்பும் இனிமையான தமிழ் மொழியில் இத்தலத்தின் மீது தோத்திரங்கள் பாடப்படும் என்றும் அவர் குறிப்பிட்டுள்ளார்.

### போர்த்துக்கேயரினால் அழிப்பு

1505 இல் இலங்கைக்கு வந்த போர்த்துக்கேயர் 1518 ஆம் ஆண்டு இந்த நந்தீஸ்வரத்தை சேதமாக்கி அழித்தனர். அங்கு பூசைகள் நடத்தி வந்த குப்புசாமி என்ற குருக்களையும் அவரது குடும்பத்தினரையும் அதே இடத்திலேயே போர்த்துக்கேயர் கொலை செய்துள்ளனர். அவரது மகனை மதம் மாறுமாறு கூறி இழுத்துச் சென்றனர். அதன்பின் அப்பகுதியில் ‘பெர்னாண்டோ’ என்ற பரம்பரைப் பெயருடன் வாழ்ந்து வந்த சிங்களவர் இந்த ஆலயத்தை பராமரித்து வந்துள்ளார். பெர்ணான்டோவுக்குப் பின், இக்கோயிலை காமினி பெர்ணாண்டோ என்பவர் பராமரிந்து வந்தார்.

போர்த்துக்கேயர் இத்திருத்தலத்தை நிர்மூலமாக்கியதை நினைவுறுத்தும் சித்திரங்கள் இக்கோயிலில் வரையப்பட்டுள்ளன. இந்த ஆலயம் மிகவும் பழமையும் தொன்மையும் வாய்ந்த ஆலயம் என்பதற்கு சான்றாக இந்த ஆலயத்தில் உள்ள ஆலமரம் விளங்குகிறது. இந்த ஆலமரத்தின் அடிவாரத்திலே விநாயகர் கோயில் உள்ளது.

அகழ்வாய்வுகள்
-------------

1980 ஆம் ஆண்டு சிவன் ஆலயம் அமைப்பதற்கு நிலத்தை அகழ்ந்தபோது உடைந்த நிலையிலுள்ள நந்தியும் சிவலிங்கத்தின் உடைந்த மேல் பகுதியும் மேலும் பல கோயிற் படிமங்களும் கிடைத்தன. இவ்வாறு அகழ்ந்தபோது கிடைத்த அம்மன் சிலையொன்று தொல்பொருள் காட்சியகத்தில் உள்ளது. அகழும்போது ஏற்பட்ட தாக்கத்தினால் அச்சிலை சேதமுற்றது. இச்சிலை 11, 12 ஆம் நூற்றாண்டுகளைச் சேர்ந்தது எனச் சான்றுபடுத்தப்பட்டுள்ளது. 1984 ஆம் ஆண்டு நிலத்தை அகழ்ந்தபோது கிடைத்த ஆவுடையார் இவ்வாலயத்தின் மூலமூர்த்தியானார்.

சிவாலயம் இருந்த இந்த இடத்திலே 1717 ஆம் ஆண்டு முருகனுக்கு கோயில் ஒன்று அமைக்கப்பட்டுள்ளது. இதனை இப்பகுதியில் உள்ள சிங்களவர்கள் கொனாபெந்தி கத்தரகம தேவாலய என்று அழைத்தனர். இன்று இது மருவி கோணாகோயில் என்று அழைக்கப்படுகின்றது.

உசாத்துணை
---------

* போர்த்துக்கேயரால் அழிக்கப்பட்ட இரத்மலானை நந்தீஸ்வரம் ஆலயம்
[*தொடர்பிழந்த இணைப்பு*], தினகரன், மார்ச் 20, 2011
**விளாம்பட்டி முத்தாலம்மன் கோயில்** தமிழ்நாட்டில் திண்டுக்கல் மாவட்டம், விளாம்பட்டி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் முத்தாலம்மன் சன்னதியும், விநாயகர், அய்யனார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் பங்குனி பெருவிழா முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி திருவிழாவாக நடைபெறுகிறது. ஐப்பசி மாதம் தீபாவளி தேரோட்டம் நடைபெறுகிறது. கார்த்திகை மாதம் கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கௌரீசுவரர் கோயில்** (*Gaurishvara Temple*) என்பது இந்திய மாநிலமான கர்நாடகாவின் சாமராசநகர் மாவட்டத்திலுள்ள ஏலாந்தூர் நகரத்தில் அமைந்துள்ள ஒரு இந்துக் கோவிலாகும். 16 ஆம் நூற்றாண்டின் விஜயநகர இராச்சியத்தின் நிலப்பிரபுத்துவமான ஹடிநாடு தலைமையின் உள்ளூர் தலைவர் சிங்கதெப்ப தேவபூபாலன் என்பவரால் இந்த கோயில் கட்டப்பட்டது.

கட்டடக்கலை அம்சங்கள்
--------------------

கோவில் திட்டம் மிக எளிது. இது ஒரு கர்ப்பக்கிருகம், ஒரு மண்டபம், கிரானைட் தூண்களால் தாங்கி நிற்கும் ஒரு திறந்த மண்டபம் மற்றும் ஒரு பெரிய நுழைவாயில் ஆகியவற்றைக் கொண்டுள்ளது. இதில் வழக்கமான கோபுரம் என்பது இல்லை. இந்த வகை நுழைவாயில் சமகால பாணியில் சங்கிலி மண்டபம் என்று அழைக்கப்படுகிறது.  இந்துக் கடவுளான சிவனின் உலகளாவிய அடையாளமான இலிங்கத்தை இதன் கருவறை கொண்டுள்ளது. மண்டபத்தில் விஷ்ணு, முருகன், பார்வதி, துர்க்கை, பைரவர், வீரபத்திரர், பிள்ளையார் போன்ற தெய்வங்களின் சன்னதிகளும் உள்ளன. நுழைவாயிலின் சுவர்கள் புராணக் கதைகளையும், காவியங்களின் காட்சிகளையும் சித்தரிக்கும் புடைப்புச் சிற்பங்களால் பெரிதும் அலங்கரிக்கப்பட்டுள்ளன. நுழைவாயிலுக்கு வழங்கப்பட்ட ஒரு அசாதாரண அலங்காரம் கல்லாலான சங்கிலிகளின் தொகுப்புகளாகும்.

புகைப்படங்கள்
-------------

* கௌரீசுவரர் கோவிலில் 17 ஆம் நூற்றாண்டைச் சேர்ந்த கன்னட கல்வெட்டுகௌரீசுவரர் கோவிலில் 17 ஆம் நூற்றாண்டைச் சேர்ந்த கன்னட கல்வெட்டு
* கௌரீசுவரர் கோவிலில் 17 ஆம் நூற்றாண்டைச் சேர்ந்த கன்னட கல்வெட்டுகௌரீசுவரர் கோவிலில் 17 ஆம் நூற்றாண்டைச் சேர்ந்த கன்னட கல்வெட்டு
* கௌரீசுவரர் கோவிலில் சுவர் புடைப்பு சிற்பங்கள்கௌரீசுவரர் கோவிலில் சுவர் புடைப்பு சிற்பங்கள்
* கௌரீசுவரர் கோவிலில் சுவர் புடைப்பு சிற்பங்கள் கௌரீசுவரர் கோவிலில் சுவர் புடைப்பு சிற்பங்கள்

மேற்கோள்கள்
-----------

விக்கிமீடியா பொதுவகத்தில்,  
 ***கௌரீசுவரர் கோயில் , ஏலாந்தூர்***   
என்பதின் ஊடகங்கள் உள்ளன. 

* "Gaurisvara temple". *Archaeological Survey of India, Bengaluru Circle*. Archaeological Survey of India. 12 மே 2014 அன்று மூலம் பரணிடப்பட்டது. 7 July 2012 அன்று பார்க்கப்பட்டது.


1. 1 2  "Gaurisvara temple". *Archaeological Survey of India, Bengaluru Circle*. Archaeological Survey of India. 12 மே 2014 அன்று மூலம் பரணிடப்பட்டது. 7 July 2012 அன்று பார்க்கப்பட்டது.
**சில்ஹெட்** (*Sylhet*,வங்காள மொழி: সিলেট *சிலெட்டு*) அல்லது **ஜலாலாபாத்** வங்காளதேசத்தின் வடகிழக்கில் அமைந்துள்ள ஓர் முதன்மை நகர்புறப் பகுதியாகும். இது "அசரத் ஷாஜலால் நகரம்" என்றும் அழைக்கப்படுகிறது. இது வங்காளதேசத்தின் மிகச் செல்வச்செழிப்பான நகரங்களில் ஒன்றாகும். சில்ஹெட் மாவட்டம் மற்றும்  சில்ஹெட் கோட்டத்தின் நிர்வாக தலைநகரமாகவும் விளங்குகிறது. இந்த நகரம் சூர்மா ஆற்றங்கரையில் சூர்மா பள்ளத்தாக்கில் அமைந்துள்ளது. இதன் மக்கள்தொகை 500,000 ஆகும். 

வங்காளதேசத்தில் இது ஐந்தாவது பெரிய நகரமாகும். இங்கு வங்காளத்திலும் தெற்காசிய துணைக்கண்டத்திலும் மிகவும் மதிக்கப்படுகின்ற சுஃபிக்கள் ஷா ஜலால் மற்றும் ஷா பாரென் தர்காக்கள் அமைந்துள்ளன. இவற்றிற்கு ஆண்டுதோறும் பல்லாயிரக்கணக்கான பக்தர்கள் வருகின்றனர். சில்ஹெட் மழைக்காடுகளும் அருவிகளும், குன்றுகளும் ஆற்றுப் பள்ளத்தாக்கும் அடங்கிய இயற்கையழகிற்காகவும் பெயர் பெற்றது. 

வங்காளதேசத்தின் தேயிலைத் தோட்டங்கள் மிகுந்த பகுதியில் அமைந்துள்ள சில்ஹெட்டில் தேயிலை முக்கியத் தொழிலாக இருக்கிறது. வங்காளதேசத்தின் எண்ணெய்/இயற்கைவாயு மையமாகவும் சில்ஹெட் விளங்குகிறது. வரலாற்றின்படி சில்ஹெட் வங்காளம் மற்றும் அசாமின் பல்வேறு இராச்சியங்கள்/சுல்தானியகங்களின் அங்கமாக இருந்துள்ளது. பிரித்தானிய ஆட்சியில், வடகிழக்கு இந்தியாவின் யுக்திமிக்க மலைவாழிடமாக சில்ஹெட் விளங்கியது.

மேற்சான்றுகள்
-------------

1. ↑  "Bangladesh clamps down on beggars" *BBC News* 2 ஏப்ரல் 2009
[*தொடர்பிழந்த இணைப்பு*], accessed 2 ஏப்ரல் 2009
2. ↑  Current Situation – Past and Present – Sylhet, Bangladesh பரணிடப்பட்டது 2009-06-29 at the வந்தவழி இயந்திரம் Ethnic Community Development Organization. Retrieved on 30 மே 2009.
3. ↑
4. 1 2  "காப்பகப்படுத்தப்பட்ட நகல்". 2013-10-29 அன்று மூலம் பரணிடப்பட்டது. 2014-03-14 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சில்ஹெட்***   
என்பதின் ஊடகங்கள் உள்ளன. 

 விக்கிச்செலவில் செலவு வழிகாட்டி: சில்ஹெட்

* சில்ஹெட் மாநகராட்சியின் அலுவல்முறை வலைத்தளம் பரணிடப்பட்டது 2013-06-24 at the வந்தவழி இயந்திரம்
* சில்ஹெட் நகரைக் குறித்த பங்களாபீடியா கட்டுரை பரணிடப்பட்டது 2012-04-14 at the வந்தவழி இயந்திரம்
* ஓசுமானி பன்னாட்டு வானூர்தி நிலையம் துவிட்டர் இற்றைகள்